लेकिन अब यहाँ के समुद्र तट पर रेत में नग्न होकर धूप का आनंद लेने वाले लोगों के प्रति लोगों में असंतोष फैल रहा है. ऐसे में इस तरह धूप का आनंद लेने वालों को पुलिस की कार्रवाई का सामना करना पड़ रहा है.कम्यूनिस्ट पार्टी के स्थानीय प्रमुख ने इस 



नग्नता को असभ्य और ग़ैर चीनी बताया है.उन्होंने कहा, ''कोई भी सामान्य आदमी सार्वजनिक रूप से न तो 



नग्न होकर तैरेगा और न धूप में बैठेगा.''उन्होंने कहा कि इसीलिए कार्रवाई की जा रही है. सरकारी मीडिया के मुताबिक़ पुलिस ने इस इलाक़े में 24 घंटे गश्त लगाने के आदेश दिए हैं. नग्न होकर धूप सेंक रहे लोगों को लाउडस्पीकरों पर चेतावनी दी जाती है कि अगर उन्होंने अपने शरीर को नहीं ढंका तो उन्हें 10 दिन तक हिरासत में रखकर 'पुर्न शिक्षण' की कार्रवाई का समाना करना पड़ेगा.नग्न होने के ग़ैर-क़ानूनी होने के बाद भी पिछले कुछ सालों से '



न्यूडिज़म' या बिना कपड़ों के रहने की हिमायत करने वाले लोग इसके कुछ समुद्री किनारों पर जमा होते रहे हैं.पीक टाइम में वहाँ ऐसे सैकड़ों लोग होते हैं, इनमें से अधिकांश प्रौढ़ होते हैं.सरकारी समाचार एजेंसी शिन्हुआ ने एक व्यक्ति के हवाले से कहा है कि इन नंगे लोगों का विश्वास है कि बिना कपड़ों के धूप सेंकने से उनकी त्वचा ठीक होगी.उन्होंने यह भी कहा कि इनमें से कुछ 



लोग नग्न होकर तैरते हैं क्योंकि इस तरह उन्हें प्रकृति की गोद में लौटने का एहसास होता है.पिछले हफ़्ते इस समुद्र तट पर विरोध की शुरुआत तब हुई जब नग्न रहना पसंद करने वाले लोगों की एक प्रिय जगह पर पुलिस ने अचानक कार्रवाई शुरू कर दी.पुलिस ने यह कार्रवाई स्थानीय लोगों और पर्यटकों की इस नग्नता को लेकर की गई शिकायत पर की. पुलिस ने नग्न होकर धूप का आनंद लेने वाले लोगों से कहा कि वे अपनी तैराकी वाली पोशाक पहन लें नहीं तो उन्हें हिरासत में ले लिया जाएगा.आश्चर्यजनक रूप में नग्न रहना पसंद करने वाले लोगों पर हुई पुलिस कार्रवाई चीनी इंटरनेट पर चर्चा का विषय बन गई.एक यूज़र ने इस तथ्य पर दुख जताते हुए लिखा कि अधिकांश नंगे लोग प्रौढ़ थे, 'कुछ जवान और सुदंर लोगों को लेकर आओ'.एक और पोस्ट में हनीमून के लिए हेनान जाने की योजना का ज़िक्र किया गया है. लेकिन नग्नता पर हो रही चर्चा से उनका मन उचट गया. इसमें कहा गया है, ''मैं अब कहीं नहीं जाना चाहता हूं.''(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)